**ADATKEZELÉSI TÁJÉKOZTATÓ**

**Szombathely Megyei Jogú Város Polgármesteri Hivatalánál a** karrier@szombathely.hu **címen keresztül történő foglalkoztatási jogviszony kezdeményezéséhez kapcsolódó adatkezeléshez**

*(hatályos 2021.06.01. napjától)*

1. **BEVEZETŐ**

Szombathely Megyei Jogú Város Polgármesteri Hivatala (továbbiakban: Hivatal) lehetőséget biztosít az érintettek számára – önéletrajzuk beküldésével – munkavégzésre történő jelentkezésre. A Hivatal a munkavégzésre jelentkező érintettek személyes adatainak kezelésével kapcsolatban a jelen tájékoztatóban foglalt előzetes tájékoztatást adja az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. cikkében foglaltak szerint.

1. **AZ ADATKEZELŐ ÉS KÉPVISELŐJE ELÉRHETŐSÉGEI**

Az adatkezelő neve: Szombathely Megyei Jogú Város Polgármesteri Hivatala és Önkormányzata *(a továbbiakban: Hivatal vagy Adatkezelő)*

Székhelye: 9700 Szombathely, Kossuth L. utca 1-3.

Levelezési címe: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

1. **ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

1. **ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE, AZ ADATKEZELÉS CÉLJA, JOGALAPJA**
2. Az adatkezeléssel érintett személyek köre: az önéletrajzukat beküldő munkavégzésre jelentkező személyek.
3. Adatkezelés célja:a karrier@szombathely.hu emailcímen keresztül történő önéletrajz beküldése, pályázat elbírálása, valamint a kiválasztott személlyel közszolgálati vagy munkajogviszony létesítése.
4. Az adatkezelés jogalapja: az érintett hozzájárulása, amelyet önéletrajzának a karrier@szombathely.hu emailcímen keresztül történő beküldésével ad meg – GDPR 6. cikk (1) bekezdés a) pontja.
5. A kezelt adatok köre: a közszolgálati tisztviselőkről szóló 2011. évi CXCIX. törvény (továbbiakban: Kttv.) 45. § (2) bekezdése értelmében, a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi irataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet (továbbiakban: Kttv.vhr.) előírásai szerint a Hivatal a jelentkezőről a Kttv. 4. mellékletében valamint a Kttv.vhr. 1. mellékletében meghatározott adatkörre kiterjedő nyilvántartást vezet, amely adatokat a felvételét kérőnek kötelezően kell, illetve választhatóan lehet megadnia. Amennyiben a jelentkező az opcionálisan kitöltendő adatok is megadja, az egyben azok kezeléséhez való hozzájárulását jelenti.
6. **A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**
7. Az adatok megismerésére jogosult személyek köre: Az önéletrajzban szereplő személyes adatokat kizárólag a Hivatal illetékes szervezeti egységének vezetője, valamint a humánpolitikai feladatokat ellátó iroda humánerőforrás-gazdálkodással foglalkozó írásban kijelölt munkatársai ismerhetik meg.
8. Adattovábbítás: A személyes adatok sem EU-n belül más adatkezelő részére, sem harmadik országba, sem nemzetközi szervezet részére nem kerülnek továbbításra.
9. Adatfeldolgozók: a Hivatal az adatkezelési cél elérése érdekében adatfeldolgozót nem vesz igénybe.
10. **ADATKEZELÉS HELYE, MÓDJA, IDŐTARTAMA**
11. Az adatkezelés helye, módja: a Hivatal az beküldött önéletrajzokat papír alapon tárolja, melyhez csak a Hivatal által kijelölt munkatárs fér hozzá.
12. Az adatok megőrzésének ideje: a megadott adatokat a Hivatal – a jelentkező által adott hozzájárulás visszavonásának hiányában – egy évig őrzi meg, egy év elteltével az önéletrajz megsemmisítésre kerül.
13. **ADATBIZTONSÁG**

A Hivatal gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott adatkezelési célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

1. **AZ ÉRINTETT JOGAI**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá hozzájárulását visszavonja vagy tiltakozzon a személyes adatok kezelése ellen. Az Érintett a fentiekben meghatározott jogait az adatkezelő elérhetőségein gyakorolhatja.

Az adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül a Hivataltól tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e a Hivatal automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében a Hivatal köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint a zároláshoz (adatkezelés korlátozásához) való jog*

Az Érintett személy a pályázat során megadott adatainak helyesbítését, a törlését valamint zárolását az Adatkezelő elérhetőségein keresztül kérheti. Amennyiben adatait az Adatkezelő jogszabályi kötelezettség alapján kezeli, úgy ezen jogalap alapján, ebből a célból jogosult az Adatkezelő az Érintett kérése ellenére is továbbkezelni.

1. *A tiltakozáshoz való jog*

A jelen tájékoztató szerinti célból történő adatkezelés tekintetében az Érintett az Adatkezelő elérhetőségein keresztül tiltakozhat az adatkezelés ellen, ha álláspontja szerint a Hivatal a személyes adatait nem a jelen adatkezelési tájékoztatóban megjelöltek szerint kezeli.

1. *Az adathordozhatósághoz való jog*

Az Érintett jogosult arra, hogy a rá vonatkozó, általa a Hivatal rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat kérelmére az Adatkezelő egy másik adatkezelőnek továbbítsa.

1. *A hozzájárulás visszavonásának joga*

Az Érintett a hozzájárulását bármely időpontban, korlátozás nélkül visszavonhatja, amely nem érinti a visszavonás előtt adott hozzájárulás alapján végrehajtott adatkezelés jogszerűségét.

1. **JOGORVOSLATHOZ VALÓ JOG**

Amennyiben a személyes adatainak kezelésével kapcsolatos panasza merül fel, ezt a Hivatal elérhetőségein jelezheti a panasz békés rendezése érdekében. Ha ez nem vezet eredményre, úgy személyes adataival kapcsolatos jogsértés észlelése esetén az illetékes bírósághoz vagy az adatvédelmi hatósághoz fordulhat.

Elérhetőségek:

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: info@szombathely.hu

Honlap: https://www.szombathely.hu

**Adatvédelmi tisztviselő**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248; +36 (20) 294-7861

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: http://naih.hu